પ્રતીક્ષા, જલસો, જનક… આ બધાં અમિતાભના ઘરોનાં નામ છે, પરંતુ અમિતાભ પોતે જે રોગોના ઘર છે (કે રહી ચૂક્યા છે) તેની યાદી ઘણી લાંબી છેઃ માયસ્થેનિયા ગ્રેવિસ (સ્નાયુઓ પર કાબૂ ન હોવો), હિપેટાઈટિસ બી (કમળાનો એક પ્રકાર), ર્હિનયા (તેના ઇલાજ માટેના ઓપરેશન પછી પણ નાના આંતરડાનું પડદાની બહાર નીકળી જવું), ડાબા હાથનો ઠપ્પ થઈ ગયેલો પંજો (ફટાકડાથી દાઝવાનું પરિણામ), અત્યંત આળી ત્વચા, ટીબી… આટઆટલી વ્યાધિઓ વેઠી ચૂકેલા અમિતાભ બચ્ચનને હાલમાં સ્વસ્થ બનેગા ઇન્ડિયાના કેમ્પેન એમ્બેસેડર બનાવાયા ત્યારે તેમણે કેમ્પેનના લોન્ચિંગ પ્રસંગે આરોગ્ય વિશે અને એ નિમિત્તે લોકોમાં જાગૃતિ આણવા બાબતે કેટલીક અત્યંત રસપ્રદ અને ઉપયોગી વાતો કહી.